
Архив ақтарғаныма елу жыл болды

Зарқын Тайшыбай:
Қазақстанның еңбек сіңірген қайраткері, М. Қозыбаев атындааы СҚМУ профессоры Зарқын Тайшыбайды облыс жұртшылығы қаламы қарымды журналист, тарихшы ғалым ретінде жақсы біледі. Зерттеу мақалалары біздің "Солтүстік Қазақстан" газетінде де үзбей жарияланып түрады және оқырмандар қызыға оқиды. Оның қоғамдағы маңызды мәселелер туралы ой-пікірлері де салмақтылыгымен ерекше. Газетіміздің белсенді авторларының бірі арі жанашыры Зарқын Сыздықұлымен кездесіп, сұхбаттасудың сәті түсті.
 Сәуір айында М. Қозыбаев атындағы СҚМУ-де  Сіздің 75 жасқа толуыңызға орай халықаралық ғылыми-тәжірибелік конференция өтетінін естіп жатырмыз. Конференцияның тақырыбы да салмақты көрінеді. Шараға кімдер қатысады?
 "Солтүстік Қазақстан" - менің сүйікті газетім, сондықтан да осы мерейтой қарсаңында ескергендеріңізге рахмет. Универ-ситтеттің ғылыми кеңесі ақылдаса келіп, "Қазақстанда  журналистер  даярлаудың өзекті мәселелері" деген тақырыпқа тоқталды. Ғылыми байланыстарымыз бар Ресейдің, Қытайдың, Қырғызстанның, Чехияның және журналистер даярлайтын Қазақстанның жоғары оқу орындарынан мамандар, ғалымдар келеді деп күтілуде.
  Бұл күрделі мәселенің біздің университет   қабырғасында   талқылануының берер пайдасы жайында айта кетсеңіз.
 Иә, дәл біздің университетке осындай үлкен жүк артылып отыр. Әрине, Алматы мен  Астанадағы   Ұлттық  университеттер үшін де, басқа әріптестеріміз үшін де бұл қажет тақырып. Себебі, бұқаралық ақпарат құралдарының  маңызы   қай   қоғамда  да ерекше. Соның ішінде, біздің түсінігімізде, әсіресе, Қазақстан үшін, оның ішінде біздің Солтүстік Қазақстан үшін ерекше маңызды. Неге? Біріншіден, қоғамдық пікір қалыптастыратын үгіт пен насихаттың басты құралы, билік орындарының пәрменді көмекшісі әрі сыншысы, білім таратушы әрі тәрбиеші ретінде жергілікті телевизия мен радионы, әр тілде шығып жатқан газеттерді еш нәрсе айырбастай алмайды. Еліміздің тәуелсіздігінің тірегі - бұқаралық ақпарат құралдары,   демек,   соларды   жасайтын журналистер. Осы ақиқатты әркім түсінуі керек. Алдымен журналистер, дәлірек айтқанда, болашақ журналистерді, күні ертең сол телевизия мен газетіңіздің тұтқасын ұстайтын   мамандарымызды   жүрегі   адал ниеті түзу, елін сыйлайтың жерін қорғайтын адам етіп тәрбиелеу қажет. Осы тұрғыдан алғанда бұл басқосудың біздің күнделікті атқарып жатқан жүмысымызға көмегі зор болмақ.
  Журналист мамандарды даярлаудағы өзекті мәселелер не? Қандай қиын-дықтармен кездесіп жүрсіздер?
 Қазір кім көрінген тілші болып жүр ғой. Әнші де, биші де экраннан түспейді. Ал сол тілшінің қолында ұстарадай өткір, қопарғыш бомбадай қуатты ақпарат қаруы тұрғанын білеміз бе? Айтылған сөз - атылған оқ. Әлдебір журналистің аузынан шығып кеткен селкем сөз ел ішінде дүрбелең туғызуы мүмкін. Құдай сақтасың мына талғампаз, сергек, тіпті үркек заманда оқыс кеткен сөз, оғаш теңеу, бұрмаланған шындық жай түскендей   бүлік   туғызатыны   өтірік   пе? Қазақстандағы ұлтаралық татулық, дінаралық тыныштық, мәдениеттердің қатар тіршілігі - біздің бұқаралық ақпарат құралдарының байсалды сөзі, байыпты пікірі, терең түсінігі арқасында мүмкін болып отыр. Әт-тең, осыны әлі бағаламай келеміз-ау. Еш нәрсе өзінен-өзі бола салмайды. "Журналистер - мемлекеттік қайраткерлер сана-тындағы қызметкерлер" деп Карл Маркс әділ бағасын әлдеқашан беріп кеткен Өзім осылай түсінемін және шәкірттерімді солай қалыптастырғым келеді.
Қазақстанның әр аймағында журналистер даярлаудың өз проблемалары бар. Олар - бір қалыпқа құйып шығара салатын зауыт өнімі емес. Біріншіден, әр өлкенің өзіндік ерекшелігін ескеру керек. Ақпарат қауіпсіздігі мәселесі мемлекеттік қауіпсіздіктің маңызды саласы ретінде өте-мөте кінәмшіл. Оның қыры мен сыры көп. Үшіншіден, журналистерді оқытатын оқытушылардың ез мүңы мен мүқтажы да жетерлік. Міне, кон-ференцияда осы үш мәселе төңірегінде сез етсек деген ой бар.
  Уақыт өзен сияқты алға жылжып ағып барады. Сіздің де Қызылжарға келіп, университетте журналистер даярлауды қолға алғаңыз кеше ғана сияқты еді. Содан бері де біраз жыл өтіпті. Жүріп өткен жолыңызға бұрылып көз жүгіртсеңіз көзіңізге бірінші не көрінеді?
  Құдайға шүкір, біраз жасамппыз. Артта қаншама уақыт, бірқатар құбылыстар, оқи-ғалар, кездескен адамдар қалды. Алдыңдағы беймәлім шоқылар да көз ұшында бұл-дырайды. Ақыл-есі бүтін пенде болған соң ойлайсың, есеп қыласың. Не бітіріп, не қой-дым? Кезінде арман көп еді. Көк дөнендей жүйткітіп өте шығыппыз. Өзім бағамдайтын болсам, ештеңе бітірмеген сияқтымык "Арпалыс ала  құйын  заманалар,  алдымнан тұрып алды, мен не етейін?" деп Қасым Аманжолов ақынның өкінгені біздің де басымыздан өтті. Көзді тырнап ашқалы ядролық жарылыстар, жетімдік, кедейлік, тың көтеру, қой бағу, хрущевтік езгерістер біздің ұрпақтың, әсіресе, ауыл жастарының маңдайына жазылған еді ғой.
 Дегенмең жиырма шақты кітап жазып тастапсыз. Абылай мен Абайды да зерттедіңіз, бұл да аз жұмыс емес қой.                    
 Солай да шығар. 1960 жылдың күзінде аудандық газетке келгеннен бастап қолдан қалам бір түскен жоқ. Тәубе қылатыным, ақыл-ойдың кемеңгері Абай тақырыбына еңбектер жаздым. Және Абайдың өмірбаянындағы ояң-ау деген тұстарды  қаздым. Архив ақтардым, таптым. Абайдың өз кезін-де жарық көрген шығармалары, солардың жазылу тарихы, текстологиясы төңірегінде басқаларды   қайталамай,   өз  пікірлерімді қалдырдым. Әлихан Бөкейхановтың, Мұхтар   Әуезовтің,   Ахмет   Байтұрсыновтың, Бейімбет  Майлиннің өмірінің  кейбір тұстарын  аштым.  Қазақтың тұңғыш  заңгер-магистрі, Алаш көсемдерінің бірі Жақып Ақбаев туралы тұңғыш монография жаздым. Мағжан атамыздың өмірі мен шығармашылығына тереңдеп бардым, біраз шындықтың бетін ашқандаймын, ғылыми тұжырымдар  жасадым.   Қазақтың  Мәдиің  ғажайып әншісі Айтбайдың Ғаббасын тірілт-тім, қазақ музыкасының жоқтаушысындай болған   Александр   Затаевич   төңірегінде зерттеу жүргіздім.
Абылай хан тақырыбы - менің қазақ тарихына қосқан өзіндік үлесім дер едім. Үш
жүздің басын қосқан атақты ханды зерттеу үшін жеті жылда екі рет грант алып, жұмыс істедім.
   Бұл айтып отырғаныңыз  қандай грант?
 "Қазақстанды баянды дамытудың негізі ретінде ұлттық идеяны қалыптастыру аясында абылайтанудың тарихнамалық және тарихи  проблемалары" деген тақырыпта зерттеу жүргізу  үщін   берілген  гранттар. Ұлттық Ғылыми-техникалық кеңестің ұйғарымымен жеңімпаз атандым. Айта кетейің талқыға салынған 1,5 мың жұмыстың ара-сынан таңдау маған түсті.
Абылай  хан тақырыбын  2005 жылы өз қаражатымызға 500 беттік кітап шығарудан бастадық қой. Өз қаражатымызға  дегенге таңғалмаңыз. Өкінішке қарай, ой еңбегін бағалай  білмейтініміз шындық. Президентіміз  Нұрсұлтан  Назарбаевтың "Мәдени мүра" бағдарламасы бойынша 2011 жылы 1360 беттік екі томдық "Қазақтың ханы -Абылай" деген кітабымыз, 2013 жылы "Абылай хан" тұлғалық энциклопедиясы, 2014 жылы "Абылай атын ардақтап" деген кітабымыз шықты. Басқа мақалаларды қосып есептесек, Абылай хан тақырыбына 2,5 мың беттей еңбек жариялаппын. Осыған тәубе қыламын. Денсаулығым, күш-қуатым жараса, әлі де жазар шаруа көп.
  Көнені білуге деген ынта, тарихты зерттеуге деген құлшыныс қай кезде пайда болды?
 Елу жылдай өтіпті ғой. Әлі есімде, 1967 жылы Қазан төңкерісінің 50 жылдығы атап өтілетін болды. Кеңес заманындағы ең қадірлі мереке.  Сол мерекеге байланысты салтанатты жиналысқа баяндама жазу маған тапсырылды. Дәлірек айтқанда, өзім сұрап алдым.  "Мен аудандық атқару комитеті ұйымдастыру бөлімінің меңгерушісі әрі журналист ретінде мынадай тарихи датаға баяндама жазуға дайынмын" дедім. Баяндама болғанда, дабыра саясат, жадағай ұран емес, ауданымыздың елу жылдағы өмірі, адамдары, экономикасын сараладым. Қажет материал жинау үшін Қарағанды мен Алматының архивтеріне баруым керек. Бардым, зерттедім. Содан бері архив деген дарияға бойладым.
  "Ел тарихы" деген улкен тақырыптың ішінде "өңір тарихы" деген тарау бар. Қасиетті Қызылжар топырағы туралы жазғандарыңыз жайлы айта кетсеңіз.
  Мен  Қызылжарға 2000 жылғы тамыздың соңғы күні келдім, ертеңіне университетте сабақ беруге кірістім. Тағы бір күн өткеннен кейің яғни 2 қыркүйек күні университеттің жанындағы Солтүстік Қазақстан мемлекеттік архивіне бас сұққан едім. Содаң күні бүгінге дейін облыстық архивтің қазынасын ақтарып келемін.
Соңғы жылдары "Мағжанның Қызылжары", "Сыр сандығым - Қызылжар", "Қазақстанның солтүстігіндегі қазақ газеттерінің тарихы", "Есіл даласы - 100", "Жас азамат-85", "Атамекен атаулары", "Солтүстік Қазақстан облысының тарихы" деген кітаптар жазған болсам, солардың әрқайсысы бір-бір ғылыми еңбек. Жергілікті зерттеушілерді, талапкер жастарды тартып, ғылымға баулыдым. Осылайша, Солтүстік Қазақстандағы жылдарым мазмұнды, мәнді болды, біраз із қалдырдым десем, артық айтқандық болмас.
Жоқ, артық айтқандық емес. Сіздің солтүстікке сіңірген тағы бір еңбегіңіз -жергілікті университетте қазақтілді журналистер   даярлайтын   бөлім   ашқа-ныңыз. Шәкірттеріңіз сенім үдесінен шығып жүр ме?
Өзіміздің облыстың жастары арасынан ғана  жүзге  тарта   қазақ  баласына  жур-налистика мамандығын оқытып, қолдарына дипломдарын беріппіз. Он бестей журна-листика магистрін шығардық. Бұл - ұлкен сауапты іс деп ойлаймык Облыс орталықтан шалғайда жатыр. Қарап отырсам, Қы-зылжарға  Алматыдан   оқу  бітіріп   келген соңғы журналист - "Егемен Қазақстанның" тілшісі Өмір Есқали екен. Ол да алпыстан асып отыр. Содан бері сырттан бірде-бір журналист   келмеген.   Қазір,   керісінше Алматы, Астана, Ақтөбе, Қарағанды сияқты республиканың әр өлкелеріне Қызылжарда оқыған балалар барып, жұмыс істеп жүр. Қанша баланың арманына қанат бітірдік.
  Өзіңіз ашқан бөлім биыл жеке кафедра дәрежесін алды. Көкжиек кеңейіп келе жатқан сияқты ғой.
  Биылғы оқу жылында жаңа тағайындалған ректорымыз Серік Өмірбаев мырза менің усынысымды қолдап, журналистика кафедрасын ашып берді. Келесі оқу жылынан бастап "Қоғаммен байланыс" деген жаңа   мамандық   ашу   мәселесін   көтеріп отырмыз. Қазіргі таңда кез келген мекемеге немесе кәсіпорынға баспасөз хатшысы деген маман қажет екені аян. Оны біз ашып, маман шығара бастасақ, облысымыз басқа аймақтардан тағы: бір белгісімен ерекшелене түседі. Осылайша, журналистика факультетіне дейін  өсуге  мүмкіндігіміз  бар. Университетке де өң беретін жаңалық осы болар еді.
Шама келсе, істейтін жұмыс көп қой. Қазақ тарихының ашылмаған сырлары әлі де аз емес. Біздің Ресеймен қарым-қатынасымызды қарасақ, Иван Грозный заманынан есептегенде, осы бес жұз жылдық тарих қағазға түскең Бірінші Петрден бері қарай Ресей Сенаты деген билік органының архивін жинап алдым. Ұзын саны, жобамен алғанда, бір мыңнан астам құжат. Көне орыс тілінде, көне әріппен қағазға тұскен ғой. Міне, осы мол қазынаны түгел қазақшалап, түсінігін түгендеп, бас-аяғын бұтіндеп шығара аламын. Қазақ тарихын осылай дәйектеп, жазба деректермен негіздеп, уақыт ізімен қуып отырып жазу керек. Әйтпесе, "анау айтып-ты, мынау айтпапты" дегендей, үзіп-жұлып тарих жасалмайды. Қолымдағы құжаттар-ды жайып тастасам, керек қылған өзің сияқты жастар әр жағын өздері жалғап әкетер еді.
 Әлі істейтін жұмыс көп екен ғой. Жаратушы қалам ұстар қуат берсін.
  Айтуға оңай. Әуелі уақыт керек. Мен сабақ кестесімен жұмыс істеймін. Бір минут қалуға болмайды. Екіншідең еңбекке ақы төленуі керек. Жасыратыны жоқ, менің тегін жасаған жұмыстарым, өтеусіз еңбектерім көп. Қайсысын айтып жатасың.

